Ekspert annab nõu: millist tüüpi jäätisemasinat osta?
Kui isu hea jäätise järele suur ja toiduvalmistamise indu jätkub, tasub kaaluda jäätisemasina ostu. Millist tüüpi masina kasuks otsustada?
Jäätisemasinaid on laias laastus kahte tüüpi: kompressoriga, mis töötavad kui iseseisvad külmutajad, ja sügavkülmutamist vajava kausiga masinad, mille külge ühendub mootor.
Kompressoriga masinad on kasutamiseks hästi mugavad eelkõige seetõttu, et kauss ei vaja eelnevat sügavkülmutamist ning jäätise segamist saad alustada kohe, kui jäätisetainas pliidil valmis tehtud. Masin segab jäätist 30–60 minutit (sõltuvalt jäätisetaina temperatuurist – mida külmem see on, seda kiiremini valmib) ning maiust saab soovi korral kohe süüa. Seda tüüpi masinad on tunduvalt kallimad teistest, eelkülmutatava kausiga tüüpi masinatest.